ועדת החוקה, חוק ומשפט, כנסת 25, פרוטוקול מספר 206, 2023-12-20 00:00

שמחה רוטמן: בוקר טוב, אנחנו בדיון שנקבע באחד משיאי המהירות הגבוהים של הכנסת, שמשקף את האופן שבו הכנסת והממשלה, קואליציה ואופוזיציה מגויסים לטובת נושאים חשובים כדוגמת הנושא שאל מול פנינו, חיילי המילואים הלומדים במוסדות להשכלה גבוהה והצורך לספק להם את ההקלות ואת ההתאמות הנדרשות לטובת לימודיהם, מתוך הוקרה והערכה להם שהם מוסרים את נפשם ממש

שמחה רוטמן:  אנחנו גם הבוקר וגם אתמול מקבלים שמות של חיילים, מפקדים שנופלים בקרבות, מוסרים את חייהם

שמחה רוטמן:  גם אלו שלא נופלים מוסרים את חייהם ממש ומסכנים אותם, ואנחנו כולנו מאחוריהם, מאחורי מפקדי וקציני צה"ל, ורוצים לסייע להם ככל הניתן בהתמודדות עם החיים הרגילים בעתות הלא רגילות שבו אנחנו נמצאים

שמחה רוטמן:  הנושא של הסטודנטים הלומדים במוסדות להשכלה גבוהה הוא נושא שעליו אנחנו כחברי כנסת מקבלים פניות רבות וחשוב לטפל בו

שמחה רוטמן:       הצו הובא לוועדה אתמול ומייד קבענו את הדיון היום בבוקר

שמחה רוטמן:  אנחנו נאשר אותו במהירות האפשרית כדי שאפשר יהיה עוד היום להתחיל כבר לעבוד לפיו בעזרת השם

שמחה רוטמן:       מי מציג את הצו מטעם הממשלה?     

דניאל הורנשטין: משרד המשפטים

שמחה רוטמן: לאחריהם אנחנו נעלה בזום את תא"ל בני בן ארי, קצין מילואים ראשי שנוכח כאן באמצעות הזום

שמחה רוטמן:  אני בטוח שיש לו הרבה דברים חשובים לעשות, ואנחנו מאוד מעריכים את העובדה שהוא גם באמצעות הזום ישמיע לנו את דבריו

שמחה רוטמן:  בבקשה

דניאל הורנשטין: דניאל הורנשטיין, משרד המשפטים

דניאל הורנשטין:  אני קודם כל רוצה להודות ליו"ר על קביעת הישיבה הזאת בזמנים לא שגרתיים

דניאל הורנשטין:  אני חושבת שכולנו כאן למטרה משותפת באמת לסייע למשרתי המילואים ככל שניתן

דניאל הורנשטין:       אתחיל ממעט רקע

דניאל הורנשטין:  בעקבות המתקפה הרצחנית ב-7 באוקטובר והכרזת מלחמת חרבות ברזל צה"ל גייס מעל ל-300,000 חיילים וחיילות, מתוכם על פי ההערכה 70,000 סטודנטים שנמצאים כרגע בשירות מילואים פעיל, חלקם עמוק בתוך רצועת עזה

דניאל הורנשטין:  כמו כן תחילת שנת הלימודים במוסדות האקדמיים קבועה לסוף דצמבר שזה ממש מעבר לפינה

נעמה מנחמי: לאחר שנדחתה

נעמה מנחמי:  היא הייתה צריכה להתחיל באוקטובר ונדחתה פעמיים או שלוש לסוף דצמבר

דניאל הורנשטין: למעשה בעקבות היערכות גם של צה"ל וגם של המוסדות להשכלה גבוהה וניסיון שלהם למפות את הצרכים עלה צורך בציון דרישה להעביר מידע בין המוסדות לצה"ל, ולצורך כך להרחיב את תחולת צו שר המשפטים

דניאל הורנשטין:  אנחנו בעצם התכנסנו לדון בצו הזה

דניאל הורנשטין:       אנחנו נגיד שמבחינת המסגרת הנורמטיבית אנחנו לא מעבירים מידע אלא בהתאם להסכמתו של אדם

דניאל הורנשטין:  יש החרגות לעניין הזה

דניאל הורנשטין:  פרק ד' מתיר לאיסור גורף על גוף ציבורי להעביר מידע אלא לפי התנאים המצוינים בחוק

דניאל הורנשטין:  ניתן להעביר מידע בין גופים ציבוריים ויש גם הגדרות מאוד ספציפיות למה נחשב גוף ציבורי

דניאל הורנשטין:  המוסדות להשכלה גבוהה ומה"ט שגם נכנסו לצו הם לא חלק מהצו הזה

דניאל הורנשטין:  המוסדות להשכלה גבוהה הם כרגע נחשבות גוף ציבורי לצורך העברת נתונים לצורכי מחקר בלבד, זאת אומרת שלהעברת נתונים על משרתי מילואים הם לא יכולים להיכלל כגוף ציבורי לפי מהות הפעילות שלהם, ומבחינתנו האיזון שאנחנו עושים, שאני חושבת שהוא די ברור, גם צורך השעה וגם מבחינת מספרי משרתי המילואים שהם סטודנטים, המועד הקרוב שכאמור נדחה גם כמה פעמים, של פתיחת שנת הלימודים, משך תקופת המילואים שככל הנראה הרבה מהם ימשיכו לשרת במילואים גם לאחר שתיפתח שנת הלימודים

דניאל הורנשטין:  לאור כל זאת מצאנו שנכון שדרך המלך היא קבלת הסכמה, אבל במקרה הספציפי הזה המוסדות יתקשו לעמוד בנטל של קבלת של תיעוד קבלת ההסכמה, והרבה מהם לפי מה שנמסר לנו, בכלל לא ניתן ליצור איתם קשר, גם מי שבתוך הרצועה וגם מי שבחוץ

דניאל הורנשטין:       התיקון לצו היא הוראת שעה של שישה חודשים

דניאל הורנשטין:  אני אגיד מילה על אופן העברת המידע

דניאל הורנשטין:  לא הכנסנו את זה לדברי ההסבר אבל כן חשוב לפרוטוקול שנציין את זה עכשיו

דניאל הורנשטין:  בעצם הצבא יקבל רשימת תעודות זהות מכל מוסד

דניאל הורנשטין:  לאחר מכן צה"ל יעביר למוסדות את המידע על אנשי המילואים שאצלם לפי פרטי המידע שציינו בצו, שזה כולל שמות משרתי מילואים, מספרי תעודת זהות, מועדי שירות ומשך השירות

דניאל הורנשטין:  מה שחשוב לנו להבהיר, תיקון הצו הזה הוא לא כרטיס חופשי לקבל נתונים

דניאל הורנשטין:  עדיין צריך לעבוד לפי פרק ד' של חוק הגנת הפרטיות, זאת אומרת שהכול עובר דרך ועדות העברות מידע

דניאל הורנשטין:  צריך להגיש טפסים מתאימים

דניאל הורנשטין:  הוועדות האלה גם בוחנות עניינים של אבטחת מידע, של מידתיות, ענייני שמירת מידע שמתיישן או מידע שכבר לא רלוונטי

דניאל הורנשטין:  אנחנו מבטיחים דרך הוועדות שכבת הגנה נוספת על הזכויות לגבי העברות מידע

שמחה רוטמן: דנו פה בשאלה האם זה נחשב מידע רגיש, למידע בעל רגישות מיוחדת

רפי סלמה: ומה ההכרעה של היו"ר?     

שמחה רוטמן: עוד לא הכרענו, אנחנו בדיוק בקונסוליום על זה

שמחה רוטמן:  בינתיים נשמע את קצין מילואים ראשי, ואם הוא ירצה הוא גם יביע את עמדתו

שמחה רוטמן:  השאלה האם אדם שמשרת במילואים זה נחשב רגיש? אנחנו בכל מקרה נהיה רגישים לזכויות אנשי המילואים בלי שום קשר לשאלה האם זה מידע רגיש או לא

שמחה רוטמן:  זה בדיחות של אנשי מומחי פרטיות

שמחה רוטמן:  אתה תרגיש פטור, אדוני תת האלוף

שמחה רוטמן:  בבקשה

מירב בן ארי: בוקר טוב, ראשית תודה על קיום הדיון וההירתמות והמהירות שזה קורה

מירב בן ארי:  אנחנו באמת נמצאים בתקופה חריגה

מירב בן ארי:  ב-7 באוקטובר גייסנו בבת אחת קרוב ל-300,000 משרתי מילואים בצו 8 שעזבו את הכול והגיעו להגן על מדינת ישראל ומאז הם בגזרות ובפעילות מבצעית כפי שגם ציינת, תוך כדי סכנת חיים, משלמים מחיר אישי משמעותי, לפעמים אפילו כבד מנשוא, אבל הם שם עד עכשיו

מירב בן ארי:  המסר המרכזי שהם משדרים לנו כל הזמן הוא, אנחנו כאן כמה שצריך

מירב בן ארי:  תגמרו את העבודה, תעשו אותה כמו שצריך ותדאגו לנו לעורף, תדאגו שנוכל לחזור לאזרחות כשזה ייגמר

מירב בן ארי:      אחד הנושאים הכי חמים כרגע אצל משרתי המילואים הוא שנת הלימודים האוניברסיטאית

מירב בן ארי:  צריך להגיד שאחרי תוכנית "ממדים ללימודים", תוכנית מדהימה שהביאה אותם ללימודים אקדמיים לאחר הצבא, היום מרבית המשרתים הקרביים שלנו הם סטודנטים

מירב בן ארי:  כשאתה מגיע היום לגדוד לוחם בעזה או בפצ"ן או באיו"ש ושואל מי כאן סטודנט, יותר מ-50% ירימו את היד

מירב בן ארי:  הדבר הזה הוא דרמטי עבורנו ועבור המוסדות האקדמיים

מירב בן ארי:       אנחנו בשיח שוטף עם המוסדות כדי להצליח לייצר התאמה ולאפשר למשרתי המילואים לסיים את שנת הלימודים יחד עם חבריהם שאינם משרתים במילואים

מירב בן ארי:  הדבר הזה הוא דרמטי עבור משרתי המילואים

מירב בן ארי:  השיח סביב זה הוא מאוד ער ומשמעותי כשצריך להגיד, יש לנו כבר לצערי מספר מוסדות פרטיים שפתחו, דבר שיוצר מירמור גדול מאוד בקרב משרתי המילואים שנמצאים בגזרות השונות

מירב בן ארי:       אחד התנאים להצליח להביא את משרתי המילואים לסיים את שנת הלימודים ביחד עם חבריהם הוא ההיערכות של האוניברסיטאות לדבר הזה, לא רק האוניברסיטאות, גם המכללות ושאר המוסדות

מירב בן ארי:  כדי להצליח לעשות את זה הם חייבים לדעת מי הם משרתי המילואים שלהם

מירב בן ארי:  אנחנו נמצאים בפער בעניין הזה

מירב בן ארי:  גם אנחנו כצה"ל היינו רוצים לאפשר להם לחזור ללימודים מוקדם ככל שניתן, וגם אנחנו לא יודעים מי הם הסטודנטים שמשרתים אצלנו

מירב בן ארי:  מכאן עולה הצורך הברור בצו הזה ולאפשר את העברת המידע

מירב בן ארי:  הסיבות הן, אחד, קודם כל אנחנו נמצאים במצב שבו האוניברסיטאות והמוסדות רוצים להתאים את המסלולים השונים למשרתים והם לא יודעים לעשות את זה

מירב בן ארי:  לא דומה מסלול של שני סטודנטים בקורס שהם משרתי מילואים, למסלול שבו 50% מהמשרתים מהרשומים לקורס הם משרתי מילואים, והם חייבים לעשות את ההתאמות האלה

מירב בן ארי:  הדבר השני הוא שהמשרתים לא רק בעזה, דרך אגב, אלא גם בגזרות האחרות הם או ללא טלפונים כשהם בפעילות מבצעית או ללא קשר ויכולת להתעמק בדבר הזה ולהתחיל לענות לכל מיני שאלונים ולמיילים ול-SMS

מירב בן ארי:  אנחנו רואים שרמת הקשב שלהם ירדה בצורה משמעותית בעקבות המילואים העצימים והמשמעותיים והחוויות המבצעיות שהם חווים בגזרות השונות

מירב בן ארי:       מהטעמים האלו אני חושב שבאמת נדרש לעשות את זה מוקדם ככל שניתן

מירב בן ארי:  אני חושב שמשרתי המילואים היו רוצים ודורשים מאיתנו לעשות את מקסימום ההתאמות בעניין הזה וההכנות המתאימות כדי שהם יוכלו לסיים את הלימודים ביחד עם חבריהם לספסל הלימודים באותו זמן, ושלא ייפגעו מזה שהם באו להגן על המדינה ועזבו הכול

מירב בן ארי:       לגבי שאלתך, היו"ר, אם זה מידע רגיש או לא, אני חושב שבעת הזו נדרש מאיתנו להעביר את המידע הזה

מירב בן ארי:  אני חושב שזה לא עניין רגיש אלא עניין חיוני גם למדינת ישראל שהמשרתים האלה שבאמת עזבו הכול ובאו יקבלו מקסימום התאמות ומקסימום אפשרויות להצליח לחזור למסלול חייהם כרגיל, והמשרתים עצמם היו מאוד רוצים את זה ואפילו דורשים את זה

מירב בן ארי:  אלה הקולות הכי משמעותיים שאני יכול להביא לכם מהשטח

שמחה רוטמן: אוקיי, תודה רבה

שמחה רוטמן:  הסוגיה של מידע רגיש זה באמת היה כי אנחנו מנהלים במקביל דיון על חוק הגנת הפרטיות

שמחה רוטמן:  ברור שזה חיוני ואנחנו נאשר את זה בשמחה בעזרת השם

שמחה רוטמן:  אני סתם תוהה לעצמי וזה שאלה שנצטרך אולי לעסוק בה בדיוני חוק הגנת הפרטיות הרגילה

שמחה רוטמן:  אני על פניו הייתי רוצה לחיות במשטר שמידע מהסוג הזה, יכול להיות שלא צריך את המנגנון המסורבל הזה

שמחה רוטמן:  לא הייתי בטוח שמידע מהסוג הזה והמנגנונים של העברת המידע, מן הסתם גם יעשו את זה, לא יעבירו כל מידע על כל משרתי המילואים לכל מוסד, אלא כל מוסד יעביר את רשימת הסטודנטים שלו בדרך כלשהי ויעשו התאמת רשימות

שמחה רוטמן:  אני הייתי חושב שככל שלא מדובר במידע רגיש אולי צריך יהיה לחשוב על לייצר מנגנונים כאלו שבעתיד דבר כזה יאושר בדרג נמוך יותר גם בין גופים ציבוריים להשוואת המאגרים, כדי שלא נייצר את זה שכל המערכות, מותר להן לעבוד כי נכניס בסיסי עיבוד, נעשה את כל הדברים שאנחנו עושים בפרטיות לכולם ורק המערכת הממשלתית תצא מוגבלת הרבה יותר ממה שהיינו רוצים

שמחה רוטמן:       פרופ' עודד רבינוביץ', יושב-ראש פורום הרקטורים של ועד ראשי האוניברסיטאות, בבקשה

עודד רבינוביץ': תודה רבה ובוקר טוב לכולם

עודד רבינוביץ':  אני רוצה להמשיך באופן ישיר את הדברים של הקמל"ר

עודד רבינוביץ':  המטרה הראשית והיחידה שבשבילה אנחנו צריכים את המידע זה לעזור למשרתי המילואים

עודד רבינוביץ':  לאפשר לנו לעזור להם בצורה מיטבית

עודד רבינוביץ':  אנחנו צריכים לדעת מי הם, אנחנו צריכים לדעת כמה זמן הם שירתו, אנחנו צריכים לדעת מי משרת בזמן אמיתי ואנחנו נצטרך לשם כך מידע שמתעדכן

עודד רבינוביץ':  אנחנו נצטרך את המידע כדי להתאים להם התאמות אקדמיות והתאמות כלכליות אם צריך, ופשוט לקבל המון החלטות במערכת האקדמית שתתמודד עם האירוע הזה של מלחמת חרבות ברזל

עודד רבינוביץ':  אנחנו נצטרך לקבל המון החלטות החל מדרג ההנהלה וכלה בדרג של מרצה בודד בקורס

עודד רבינוביץ':  אני לדוגמה בקורס שלי, אם יהיו לי חמישה סטודנטים שמשרתים במילואים אני אצטרך לתת להם מענה מסוג אחד

עודד רבינוביץ':  אם יהיו לי 50 אני אצטרך לתת מענה אחר

עודד רבינוביץ':  ככל שיהיה בידינו המידע הזה, אנחנו פשוט נדע לעשות את העבודה הזאת טוב יותר ואנחנו נדע לנהל את המשאבים שלנו בצורה טובה ונכונה יותר עבור אותם משרתי מילואים

עודד רבינוביץ':  משאבים זה גם כוח הוראה שיש במשורה וצריך לנהל אותו נכון

עודד רבינוביץ':  תשומת לב שלנו כסגל, תשומת לב של גורמי המעטפת שעוטפים את הסטודנטים, סיוע, ניהול של מעונות לטובת משרתי המילואים

עודד רבינוביץ':  אנחנו נצטרך לנהל את כל הדברים האלה נכון ולראות שהמשאבים הנכונים מגיעים באמת לאותם סטודנטים שזקוקים להם, ובצורה נכונה

עודד רבינוביץ':      אני רוצה להעלות את הנקודה של הדחיפות

עודד רבינוביץ':  האזור של תחילת השנה זה האזור שמבחינת קבלת החלטות הוא הכי קריטי, הוא הכי מאתגר

עודד רבינוביץ':  אנחנו נמצאים ברמת אי ודאות שאני מניח ומקווה שתלך ותפתח אבל כרגע היא באיזשהו שיא

עודד רבינוביץ':  בנקודה הזאת אנחנו צריכים מידע וצריכים נתונים כדי לקבל החלטות יותר טובות, לכן הנושא הזה מבחינתנו הוא אקוטי

עודד רבינוביץ':       לגבי שאלת הרגישות, ואני מתייחס אליה מהצד האקדמי ולא מהצד המשפטי כי אני לא משפטן

עודד רבינוביץ':  גם אם בסוף יהיה סטודנט שיקבל מאיתנו טלפון כי אנחנו יודעים שהוא משרת במילואים, והתשובה שלו תהיה, חבר'ה, הכול בסדר, אני לא צריך כלום, אני מסתדר, באמת תודה, אני חושב שעשינו טוב, וזה אותו אחד שלא רוצה או לא צריך את העברת המידע

עודד רבינוביץ':  אני חושב שיהיו בודדים

עודד רבינוביץ':  אנחנו כל הזמן בקשר עם הסטודנטים עד כמה שאפשר

עודד רבינוביץ':  יהיו כאן הרבה מאוד כאלו שיצטרכו עזרה ויצטרכו את התמיכה שלנו

עודד רבינוביץ':  זאת המטרה שלשמה אנחנו מבקשים את המידע

שמחה רוטמן: אוקיי, בוודאי

שמחה רוטמן:  תודה רבה

שמחה רוטמן:       פרופ' יפעת ביטון, יושב-ראש ועד הראשי המכללות הציבוריות, נשיאת המכללה האקדמית אחווה

יפעת שאשא ביטון: שלום, תודה רבה

יפעת שאשא ביטון:  בוקר טוב אדוני היושב-ראש, אני רוצה להצטרף לברכות שניתנו כאן על התגובה המהירה

יפעת שאשא ביטון:  אני רוצה גם להצטרף לדבריו של חברי, פרופ' רבינוביץ' על כך שבאמת ברמה האקדמית היכולת שלנו להתארגן הטובה ביותר תהיה כשהמידע הזה הוא זמין, הוא מדויק, הוא מפולח, שזה אלה שאלות אחרות שאני לא יודעת עד כמה הן נכנסות לתוך מסגרת הצו

יפעת שאשא ביטון:  אני מניחה שהן יכנסו יותר לתוך איזושהי מסגרת הסדרית אחרת לגבי האופן שבו המידע יתקבל ויהיה ערוך, איך הוא יהיה ערוך כדאטה, איך הוא יוצג כדאטה

יפעת שאשא ביטון:  אני חושבת שזה משהו שגם צריך לתת עליו את הדעת

יפעת שאשא ביטון:  אני לא מומחית גדולה לפרטיות במובן הזה שאני יכולה עכשיו לומר איך זה משפיע על הפרטיות, אבל אני חושבת שזאת נקודה שצריך לחשוב עליה, איך המידע הזה עובר

יפעת שאשא ביטון:      בהקשר הזה של פרטיות אני גם רוצה לומר שאני הייתי שמחה אם ניתן היה לקבוע כזאת עמדת ור"מ שזה לא המקום לדון בסוגיה הזאת כרגע

יפעת שאשא ביטון:  השאלה של שירות במילואים, אותו מידע שזקוק להגנה, אם לאו, אני חושבת שכדאי שהשאלה הזאת תידון בנפרד ממה שאנחנו עושים ברגע הזה

יפעת שאשא ביטון:  החשיבות של הדברים כפי שהציג אותם גם קמל"ר וגם פרופ' רבינוביץ' היא אדירה ואנחנו שותפים לזה

יפעת שאשא ביטון:  בהקשר הזה אני חושבת שאפשר וכדאי להשאיר את הדברים שלנו בגדר האמירה הזאת

יפעת שאשא ביטון:      נקודה יחידה שאני רוצה להעלות בנוסף לדברים שעלו עד כה בהקשר האקדמיה היא נקודה שנוגעת לבנות הזוג, בעיקר בנות זוג

יפעת שאשא ביטון:  כמובן גם בני זוג אבל בעיקר בנות הזוג של משרתי המילואים

יפעת שאשא ביטון:  אנחנו יודעות שיש אתגר משמעותי לבנות הזוג של המשרתים כשמדובר בזוגות שהם הורים לילדים קטנים

יפעת שאשא ביטון:  אנחנו ראינו את זה גם במתווים שמוסדות עשו ואני ממש מברכת על כך

יפעת שאשא ביטון:  ור"מ הייתה הראשונה להוביל את הקו הזה ואני מאוד גאה בנו על תשומת הלב הנשית החשובה הזאת בימים האלה

יפעת שאשא ביטון:  אנחנו יודעות היטב שהמערכה הזאת מתקיימת כמובן בשדה הקרב אבל גם בצורה מאוד משמעותית בעורף

יפעת שאשא ביטון:  סטודנטיות שבני הזוג שלהן מגויסים, שיש להם ילדים קטנים, שמערכת החינוך במדינת ישראל עדיין לא שבה למיטבה, אבל גם במקומות שבהם היא כן שבה למיטבה - - -      

שמחה רוטמן: יש גם סטודנטים שבנות הזוג שלהם במילואים

יפעת שאשא ביטון: בוודאי

יפעת שאשא ביטון:  אני התחלתי בלומר את זה

יפעת שאשא ביטון:  אף אחד לא יחשוד בי

שמחה רוטמן: ברור

יפעת שאשא ביטון: אני עברתי לדבר בלשון נקבה משום שזה רוב הסטודנטיות

שמחה רוטמן: זה בסדר גמור

יפעת שאשא ביטון: אני יכולה להתחיל לדבר בשכפול - - -      

שמחה רוטמן: לא, לא, זה בסדר

שמחה רוטמן:  זה מפלגה אחרת

שמחה רוטמן:  פעם היה פה יושב-ראש ועדה אחר

יפעת שאשא ביטון: אני פשוט לא נוקטת בזה

יפעת שאשא ביטון:  אני חושבת שזה מאוד מסרבל, אז אני מדברת לפי מה שהוא הרוב

שמחה רוטמן: הנה עוד נקודת הסכמה

יפעת שאשא ביטון: יפה

יפעת שאשא ביטון:  אם אפשר יהיה לעשות גם את זה בתוך ההרשאה הזאת, כלומר שאני אוכל לשלוח לצה"ל, הנה שמות הסטודנטיות שלנו שאנחנו מבקשות לברר את השירות של בני הזוג או בנות הזוג כמובן, אז זה משהו שגם חשוב בעיניי להעלות על הפרק

שמחה רוטמן: בסדר גמור

שמחה רוטמן:  תודה

שמחה רוטמן:  זה באמת קריאת מחשבות

שמחה רוטמן:  ראיתי שיש את ההחלטה לגבי בנות הזוג, ההחלטה שמופיעה, והשאלה איך המידע לגבי בנות הזוג אמור להגיע או להתקבל או להיות מועבר או יש דרך להשיג אותו בדרך אחרת, כי גם להם צריך לחסוך ככל הניתן פרוצדורות, אז תתייחסו לזה בבקשה מי שיתייחס בהמשך

שמחה רוטמן:       כן, הפרקליטות הצבאית

רפי סלמה: אני רציתי רק להתייחס לשאלה של האם שירות מילואים זה מידע רגיש, כן או לא

רפי סלמה:  יש פה גם רגישות של ביטחון מידע

רפי סלמה:  להעביר את כל סד"כ צה"ל זה מידע רגיש

שמחה רוטמן: זה ודאי

שמחה רוטמן:  אתה מכיר את ההקשר של השאלה?     

רפי סלמה: בוודאי

שמחה רוטמן: בגלל תיקון 14

רפי סלמה: נכון

רפי סלמה:  גם צריך להגיד, לא כולם אוהבי ישראל ועצם העובדה שבן אדם משרת במילואים במלחמת חרבות ברזל יכולה לשמש לרעת חייל בפורומים בין-לאומיים בחו"ל, לכן צריך לשמור על המידע הזה בחרדת קודש

שמחה רוטמן: זה ברור

רפי סלמה: כמובן כשצה"ל אנחנו בעד התיקון הזה ואנחנו גם יזמנו אותו, אבל אני אומר את זה גם לפרוטוקול וגם לאוניברסיטאות והמכללות, זה מידע שאתם צריכים לשמור עליו בחרדת קודש כדי להגן על המילואימניקים בעצמם

רפי סלמה:  אם המידע הזה ידלוף יש לו השלכות קשות

שמחה רוטמן: ברור

רפי סלמה: לגבי בני זוג, אם הוועדה תחשוב שזה נדרש, אנחנו כצה"ל נוכל - - -      

שמחה רוטמן: אתה אומר, זה מידע רגיש מבחינת מדינת ישאל

שמחה רוטמן:  אני שאלתי את זה דווקא מבחינת דיני הגנת הפרטיות

רפי סלמה: גם כפרט, אם אני משרת במילואים היום והשם שלי - - -     

שמחה רוטמן: זה שאלה אם נכנס להגדרה

שמחה רוטמן:  זה לא שאלה מה אנחנו חושבים שמשהו רגיש

שמחה רוטמן:  יש דברים שהם יכולים להיות רגישים

שמחה רוטמן:  זה פשוט שאלה של רמת שמירת המידע מבחינת דיני הגנת הפרטיות, לא מבחינת דיני הצנזורה ולא מבחינת דיני הביטחון

רפי סלמה: ברמת הפרט יכול להיות השלכות על הפרט באופן עצמי

רפי סלמה:  הייתה פסיקה על חייל בעניין משט המרמרה

רפי סלמה:  הפרטים שלו פורסמו והוא חשד או חשש שכיוון שהפרטים שלו פורסמו, הוא לא יוכל ללמוד בחו"ל כי ינוהלו נגדו הליכים משפטיים

שמחה רוטמן: אין צורך להרחיב בזה

שמחה רוטמן:  בסדר גמור

דניאל הורנשטין: אני רק אוסיף לעניין הזה שאנחנו באמת התלבטנו לגבי השאלה של בני הזוג

דניאל הורנשטין:  מצד אחד הרצון גם להקל

דניאל הורנשטין:  מצד שני צריך להגיד פה, בני הזוג שהעומס שמוטל על מי שנמצא בעורף הוא ברור ומובן אבל המקום הוא קצת שונה

שמחה רוטמן: זה ברור

שמחה רוטמן:  עדיין בסופו של דבר השאלה היא בוודאי בעת הזו האם מה שניתן לעשות בפוש ובהינתן שהפגיעה בפרטיות פה היא מאוד מצומצמת בעיניי בוודאי לגבי בני הזוג, אפילו באופן אבסורדי לגבי בני הזוג פחות מאשר לגבי המשרתים עצמם

שמחה רוטמן:  אני מתאר לעצמי שזה מידע שמוחזק אצל הצבא בנגישות

שמחה רוטמן:  יכול להיות שצריך להוסיף את זה כעוד מידע כי זה לטובת מימוש אותה החלטת ממשלה, ולעבור לפוש ולא לפול

שמחה רוטמן:  השאלה אם נעשתה חשיבה על זה

שמחה רוטמן:  אני מבין שהוחלט שלא

שמחה רוטמן:  עוד מישהו?     

חי מסיקה: חי מסיקה, מערכות המידע של אגף כוח אדם

חי מסיקה:  אנחנו במסגרת המלחמה קיבלנו ממשרד הפנים פרטים של בני/בנות הזוג כחלק מהטיפול בתא המשפחתי השלם

חי מסיקה:  כרגע זה מידע שנמצא ברשותנו ולכן במידה ויוחלט שאנחנו - - -      

שמחה רוטמן: אני חושב שזה כדאי

נעמה מנחמי: השאלה היא בעצם מה המשמעות של המידע על בנות הזוג, וזה אני כן יודעת שיש משמעות למידע על ילדים

נעמה מנחמי:  למשרתי מילואים שיש להם ילדים יש תמיכה נוספת למשפחה

שמחה רוטמן: היום המידע שמועבר זה שם משפחה, שם פרטי, מספר תעודת זיהוי ומועדי שירות המילואים ומשכו, לא השאלה אם יש ילדים או אין ילדים

נעמה מנחמי: האם השאלה של קיומו של בן או בת זוג היא רלוונטי מבחינת ההטבות

מאי גולן: עמרי גולן מהלשכה המשפטית של המל"ג

מאי גולן:  לנו יש כללי זכויות סטודנט המילואים ששם בעצם מוסדר כל העניין של ההתאמות גם לסטודנטים שיוצאים למילואים וגם לבני/בנות הזוג שזה כאלה שיצאו למילואים

מאי גולן:  מבחינת ההתאמות, למשל יש לנו התאמה של היעדרות

מאי גולן:  סטודנטית שבעלה יצא למילואים יכולה להגיע בשעה 09:30 בבוקר ולצאת בשעה 15:00 מהלימודים

נעמה מנחמי: בלי קשר לשאלה אם יש ילדים או אין ילדים?     

מאי גולן: יש קשר לילדים

מאי גולן:  אם זה חלק מהעניין, כלומר לא רק שהסטודנט - - -      

שמחה רוטמן: כדי לקבל את ההטבה צריך שהוא יהיה הורה?     

מאי גולן: הורה לילד מתחת לגיל 13

שמחה רוטמן: הבנתי, זאת אומרת זה לא מספיק לדעת שמישהו הוא בן זוג

שמחה רוטמן:  לכל ההטבות, גם מלגות, גם תמיכות זה חייב להיות הורים לילדים

מאי גולן: כללי זכויות סטודנט המילואים שלנו זה בעיקר היעדרות, מבחנים, דברים שקשורים יותר - - -     

שמחה רוטמן: היה כתוב פה: "הוחלט להעניק תמיכה בין היתר למוסדות למתן מענה רחב", החלטה של הות"ת מה-4

שמחה רוטמן: 12

שמחה רוטמן: 23, ממש מעכשיו

מאי גולן: אני לא מדבר על החלטת ות"ת

שמחה רוטמן: אני מדבר עליה

שמחה רוטמן:  אני אשמח לדעת האם בהחלטה הזאת זה רק עם ילדים או שגם זוג בלי ילדים

מאי גולן: את זה אני צריך לבדוק

שמחה רוטמן: אפשר לבדוק בגוגל

מאי גולן: שוב, אנחנו מדברים עכשיו על ההתאמות האקדמיות

שמחה רוטמן: לגבי ההתאמות האקדמיות הבנתי

שמחה רוטמן:  היום תבוא סטודנטית שאתה יודע שיש לה ילדים כי קל לה להראות שיש ילדים, אבל אתה לא יודע שבעלה משרת במילואים

שמחה רוטמן:  מה תבקש ממנה כדי לדעת שבעלה משרת במילואים? לא תוכל

שמחה רוטמן:  העברת המידע הזאת לא תעזור לך

שמחה רוטמן:  לעומת זאת אם אני אאשר לך להעביר גם על בני זוג של משרתים במילואים, אז אתה תוכל לבדוק ולא תצטרך לטרטר אותה להביא מסמך של להתקשר לקצין מילואים ראשי, ליחידה, תוציאי משך המילואים ומשכו

שמחה רוטמן:  להשיג את המידע מצה"ל עכשיו, מלבד העובדה שאני לא ממש הייתי רוצה שצה"ל יתעסק בזה כי אני בטוח שיש משימות גם לאגף כוח אדם, אולי בעיקר לאגף כוח אדם בזמנים אלו, מאוד מורכבות

שמחה רוטמן:  אני לא רוצה לטרלל אותם

שמחה רוטמן:  כשתבוא הסטודנטית לקבל את ההטבות האלו מה תבקשו ממנה? אם יש לכם את זה במערכת אז חסכנו

רפי סלמה: באופן עקרוני משרת המילואים יכול להוציא עבור עצמו את האישור הזה, ובת הזוג יכולה להוציא עבורו

רפי סלמה:  זה מורכב יותר

רפי סלמה:  היא צריכה את הפרטים שלו

שמחה רוטמן: אם יש סיבות להתנגד, תגידו, אבל אני נוטה להוסיף את זה מהסיבות האלו, רק בואו נבין באמת מה החלטת הות"ת הזאת

נעמה מנחמי: השאלה אם באמת החלטת הות"ת הזאת היא משמעותית?     

דניאל הורנשטין: אני חושבת שמבחינת הדחיפות אנחנו לא מדברים פה על מועד פתיחת לימודים ודברים שקריטיים לעוד שבועיים

שמחה רוטמן: בסדר, אבל אישור זה מיידי

נעמה מנחמי: אני חושבת שחלק מהנושא כאן הוא באמת סביב הדחיפות

נעמה מנחמי:  אם סטודנטית בעוד שלושה שבועות כשיתחילו הלימודים תרצה להגיע יותר מאוחר, אז יהיה לה יותר קל בשלושה שבועות האלו להביא איזשהו אישור

שמחה רוטמן: אני אומר שוב, הבעתי את הדברים בגישה קצת אחרת בתחילת הדיון

שמחה רוטמן:  כשאני מסתכל ובודק פה את ההעברה הזאת ואת הנתונים האלו, רגישות המידע, אני לא יודע אם היו מביאים לנו את הצו הזה באופן קבוע

שמחה רוטמן:  יש הטבות מילואים שניתנות באופן קבוע במוסדות ולא ניתן אישור

שמחה רוטמן:  אני לא יודע אם ההתנגדות הייתה בגלל שיקולי פרטיות או בגלל שיקולים של הצבא שנמסרו פה עכשיו, שאני חושב שהם רלוונטיים

שמחה רוטמן:  גם הם מתכתבים עם טיעוני הפרטיות אבל גם קנאות לגיטימית לחלוטין ומוסברת ומוצדקת של הצבא, בוא, אני לא משחרר את הנתונים מי משרת אצלי במילואים, מי כאן ומי לא יותר, וגם איזשהו שינוי חברתי שחל

שמחה רוטמן:       אני עוד זוכר ימים שהיה צריך לחוקק חוקים שאסור להפלות בן אדם בשל שירותו במילואים

שמחה רוטמן:  לדעתי עוד שנייה אנחנו צריכים לחוקק חוקים הפוכים, שלא יפלו את האנשים שלא משרתים במילואים

שמחה רוטמן:  רמת ההערכה הציבורית למשרתי המילואים בוודאי בזמן המלחמה היא קיצונית במובן הטוב של המילה, קיצונית לטובה, לכן השיקולים שלא להעביר היו קודם אבל הם השתנו

שמחה רוטמן:  המאזן השתנה ולכן אנחנו מחוקקים את הדבר הזה

שמחה רוטמן:  גם העומס של הצבא להגיד, אני יודע להתמודד עם זה שתגישו לי 10,000 בקשות, 20,000 בקשות בשנה ואני אתמודד איתם במאגר כוח אדם שלי הרגיל

שמחה רוטמן:  יש פה שילוב של נסיבות

שמחה רוטמן:  שאלת הפרטיות היא שאלה אחת ובעיניי הקטנה מבין כל השאלות האלה, לכן אם כל שאר המערכות אומרות, צה"ל אומר, אני מוכן לוותר על שמירת הקנאות שלי על מי משרת במילואים או לא, משיקולים כאלו וכאלו, ומצד שני אני לא יכול להתמודד עם העומס של כמות הבקשות כי יש המון משרתי מילואים ונשות משרתי מילואים או בני זוג של משרתות מילואים, כל זה ביחד, אז אני אומר, שאלת הפרטיות היא בעיניי השאלה הכי קטנה בסיפור

שמחה רוטמן:  להגיד שמישהו, בעלה משרת במילואים, להיפך, שתסתובב עם תג כבוד

שמחה רוטמן:  זה לא פרטיות

שמחה רוטמן:  להיפך, במציאות הנוכחית, כלומר אינטרס הפרטיות פה השתנה

נעמה מנחמי: זה נכון אבל השאלה היא כמה התועלת מהעברת המידע

שמחה רוטמן: תועלת ביורוקרטית היא גם תועלת

שמחה רוטמן:  זה לא רק כשאני ככה עם היד צמוד לגרון

שמחה רוטמן:  כשאכ"א היו צריכים לדעת מי בת הזוג של משרת המילואים לטובת ההטבות, אז הם פנו למשרד הפנים וקיבלו את זה, למה? יש להם גם את ההנחיה הקבועה, אבל באופן עקרוני מה עם הפרטיות? אולי אני לא רוצה שהמפקד שלי יידע מי בן/בת הזוג שלי? יש לזה אפילו השלכות שזה מידע כן רגיש לפעמים, ועדיין באנו ואמרנו, אנחנו מאפשרים העברת המידע הזה בשביל האינטרס הזה

שמחה רוטמן:  אפשר לחשוב על זה גם בהקשר הזה

שמחה רוטמן:  בעיניי זה גם קשור לשאלת התוקף

שמחה רוטמן:  התוקף פה הוא לשישה חודשים

שמחה רוטמן:  זה הוראת שעה-הוראת שעה, חרבות ברזל-חרבות ברזל

שמחה רוטמן:  אני הייתי עושה תוקף – עד תום המצב המיוחד בעורף כאיזשהו רפרנס

רפי סלמה: המצב המיוחד בעורף הוא מתחדש כל שבוע והוא גם לא רלוונטי

רפי סלמה:  עדיף לנו תקופה קצובה מאשר עד מצב מיוחד בעורף

שמחה רוטמן: לפי המאוחר

רפי סלמה: אפשר

שמחה רוטמן: אני אגיד למה

שמחה רוטמן:  יכול להיות שאנחנו נגיע לעוד שנת לימודים

שמחה רוטמן:  לא יודע

רפי סלמה: המצב המיוחד בעורף נדון בוועדה אחרת בכנסת ויש התנגדויות להמשך המצב המיוחד בעורף בגלל ההשלכות הכלכליות, לכן יש סיכוי לא מבוטל או שזה יתוחם לאזורים מסוימים או שזה יבוטל לגמרי

שמחה רוטמן: אנחנו דנו בזה במסגרת אחרת

שמחה רוטמן:  כל זמן שיש מצב מיוחד בעורף באיזשהו מקום, זה רפרנס טוב שיש מצב מלחמה או בצפון או בדרום ולכן מצב מיוחד בעורף בארץ או בחלקה

שמחה רוטמן:  צו זה יעמוד בתוקף כל זמן שיש מצב מיוחד בעורף במדינה או בחלקה

שמחה רוטמן:  אני מאוד אוהב אתכם, לא רוצה לראות אתכם פה בפתיחת שנת לימודים הבאה

שמחה רוטמן:  גם אם חס ושלום המלחמה עדיין תימשך, לא רוצה לראות אתכם פה

שמחה רוטמן:  רוצה שנעבוד לפי זה כל זמן שיש עדיין צו 8, אפילו ברמה יותר נמוכה

דבורה מרגוליס: אפשר להתייחס?     

שמחה רוטמן: כן, בבקשה

דבורה מרגוליס: דבורה מרגוליס, ראש מינהל ור"ה

דבורה מרגוליס:  ממש כמה הערות קצרות

דבורה מרגוליס:  למה צריך לדעת מי זה מילואימניק, אני חושבת שכבר הובן

דבורה מרגוליס:  בני/בנות זוג זה רק מידע שאם הסטודנטית או הסטודנט מיידע את המוסד, רק אז הוא יודע

דבורה מרגוליס:  אין דרך אחרת לדעת

דבורה מרגוליס:  זה רלוונטי לשורה של הטבות

דבורה מרגוליס:  יש מוסדות שנותנים הטבות זהות לבני/בנות זוג ולמגויסים, בטכניון, במכון ויצמן, בעוד כמה מקומות

שמחה רוטמן: כלומר לא רק מכוח החלטת ות"ת

דבורה מרגוליס: נכון

דבורה מרגוליס:  אמרנו שאנחנו הולכים עם אקסטרה מייל, אז יש מוסדות שהלכו 100 מייל קדימה לטובת המילואימניקים

שמחה רוטמן: את יכולה לתת דוגמה לאחת ההטבות שאת יודעת שחלה גם על נשות?     

דבורה מרגוליס: הסל שאוניברסיטאות היום מציעות למילואימניקים הוא אדיר והוא כנראה עוד יגדל

שמחה רוטמן: למילואימניקים אני יודע

שמחה רוטמן:  אני מתכוון לבת זוג של מילואימניק גם אם אין לה ילדים

דבורה מרגוליס: קודם כל בחלק מהמקומות כן נותנים את זה בילדים נניח עד גיל 13 וזה גם עוד עניין שצריך לתת עליו את הדעת כי המידע צריך להיות מסונכרן גם על הדבר הזה

דבורה מרגוליס:  בגדול, בני/בנות זוג בחלק מהמוסדות מקבלות הטבות אקדמיות

דבורה מרגוליס:  חלק מהמוסדות הלכו צעד מעבר למה שהחוק מאפשר ומה שמל"ג ביקש

דבורה מרגוליס:  הלכו מעבר ונותנים הטבות זהות

שמחה רוטמן: שאלת הילדים, אני לא יודע אם זה גם דבר שאתם יכולים להתמודד איתו או לא, אבל אני מאוד רוצה שתוסיפו פה גם את פרטי בת או בן הזוג

לירון מאוטנר לוגסי: לירון מאוטנר, משרד המשפטים

לירון מאוטנר לוגסי:  אני אגיד לגבי הילדים

לירון מאוטנר לוגסי:  נראה לי שבאמת זה דבר מאוד פשוט להציג

לירון מאוטנר לוגסי:  זה ספח תעודת זהות

לירון מאוטנר לוגסי:  אין פה צורך בעיניי מיוחד

לירון מאוטנר לוגסי:  לגבי בני זוג, אמרנו, אנחנו לא מתנגדים

לירון מאוטנר לוגסי:  התלבטנו

שמחה רוטמן: בסדר, אז אנחנו נוסיף פה גם פרטי בן/בת הזוג ותעודת הזהות שלו לפרטים, גם בסעיף 1(ב) שמתקן את פסקה 3 טור ב'

לירון מאוטנר לוגסי: אני לא בטוחה שזו הדרך להעביר את פרטי בן או בת הזוג של המילואים

לירון מאוטנר לוגסי:  צריך לחשוב איך לעשות את ההצלבה של המידע פה, כי אנחנו רוצים שהמידע המדויק יעבור

לירון מאוטנר לוגסי:  בעצם מה שהמוסד האקדמי מעביר זה את מספר תעודת הזהות של הסטודנט שאצלו

לירון מאוטנר לוגסי:  הוא הרי לא יודע בהכרח מי הבן זוג שלו

לירון מאוטנר לוגסי:  אין לו מאגר של בני הזוג של הסטודנט, ואז הצבא בעצם צריך לעשות אצלו בדיקה

שמחה רוטמן: היפוך

לירון מאוטנר לוגסי: החיפוש הוא לא על חייל המילואים אלא על מספר תעודת הזהות של בן הזוג לראות האם יש לו בן זוג רשום שהוא במילואים, ואז אם כן, את המידע הזה להעביר

שמחה רוטמן: בסדר

לירון מאוטנר לוגסי: צריך לדייק את זה

שמחה רוטמן: פה כתוב שם משפחה, שם פרטי, מספר תעודת זהות ומועדי שירות המילואים ומשכו

שמחה רוטמן:  זה המידע שעובר בדו-שיח

לירון מאוטנר לוגסי: לא יעבירו את בני הזוג של משרתי המילואים

לירון מאוטנר לוגסי:  יעבירו מידע על משרת מילואים שהוא בן זוג של סטודנט שלומד במוסד

שמחה רוטמן: השאלה איך כותבים את זה בצו

שמחה רוטמן:  גם פה לא מעבירים את המידע על משרת המילואים

שמחה רוטמן:  מעבירים את המידע על האם פלוני אלמוני שהעברת לי את הפרטים הוא משרת מילואים, כן, לא, ומשך מילואים ומשכו

שמחה רוטמן:  אני לא מעביר למוסד את שם המשפחה ואת תעודת הזהות

שמחה רוטמן:  המוסד מעביר לי שם משפחה ותעודת זהות, בהנחה שאני אכ"א - - -      

נעמה מנחמי: אז איך אפשר יהיה לעשות את זה?     

שמחה רוטמן: כי אז מה שיקרה, המוסד יעביר שם משפחה ותעודת זהות ואכ"א יגיד לו, פלוני אלמוני הוא בן זוג של משרת מילואים שמשרת משך משכו וכך וכך, לכן צריך להוסיף משך מילואים של בן הזוג

נעמה מנחמי: יש פה שתי אפשרויות: אפשרות אחת היא שיעבירו את תעודות הזהות של משרתי המילואים הסטודנטים ואכ"א יעבירו מידע לגבי בני הזוג של אותם משרתי מילואים - - -      

שמחה רוטמן: זו לא הכוונה

נעמה מנחמי: האפשרות השנייה היא בעצם שכל מוסד יעביר את השמות של כל הסטודנטים שלו

שמחה רוטמן: איך תכננתם שזה ייעשה? הם יעבירו לכם את הכול ואתם תגידו להם, מתוכם אלו ככה

קריאה: נכון

שמחה רוטמן: אוקיי, אז תגידו, מתוכם אלו ככה משרתים במילואים, מתוכם אלו ככה בני זוג של משרתים במילואים

קריאה: בדיוק

שמחה רוטמן: בסדר גמור, מצוין

רפי סלמה: אנחנו רק נגיד שהם בני או בנות זוג של משרתי מילואים ולא את משך השירות

שמחה רוטמן: כי זה פחות רלוונטי?     

רפי סלמה: כי קרו גם מקרים שבהם אנשים אמרו שהיו במילואים ולא היו במילואים

שמחה רוטמן: הבנתי, בסדר, למרות שזה לא מגיע לאדם, זה מגיע למוסד, אבל בסדר

רפי סלמה: ואז היא לא תקבל את הזכויות שלה

שמחה רוטמן: זה בכל מקרה עלול לקרות

רפי סלמה: זה נכון

שמחה רוטמן: זה גם כשהיא תפנה אליכם לבקש את האישור, או לבן הזוג שלה

לירון מאוטנר לוגסי: אני מתפתה לומר שזה כבר יכול להיכנס לצנעת אישותו

שמחה רוטמן: פרטי בן זוג ככלל זה ודאי יכול להיות

שמחה רוטמן:  אמרתי זה את בהתחלה

שמחה רוטמן:  עצם פרטי בן הזוג ממשרד הפנים

שמחה רוטמן:  זה עלול בהחלט להיות

שמחה רוטמן:  לא כל בן אדם מספר לכל החברים שלו במילואים מי בן הזוג שלו, אבל בסדר זה הכרחי

שמחה רוטמן:  זה שזה מידע רגיש לא אומר שלא מעבירים אותו בין רשויות

לירון מאוטנר לוגסי: חד משמעית

שמחה רוטמן: לגבי תוקף, תתייחסי לתוקף

לירון מאוטנר לוגסי: אני רציתי להתייחס לזה

לירון מאוטנר לוגסי:  אני מבינה שיש בעצם כמה סטים של חוקים שעברו פה בוועדות השונות, שבכולם עולה השאלה הזאת של איך מצמידים את הצורך לתקופה

לירון מאוטנר לוגסי:  אני מבינה שבינתיים באמת ההחלטה, בגלל שאין לפחות לגבי הפעילויות המשמעותיות - - -      

שמחה רוטמן: אין סוף לפעולות משמעותיות

לירון מאוטנר לוגסי: לכן אי אפשר להצמיד לזה

לירון מאוטנר לוגסי:  דווקא המצב המיוחד בעורף, בגלל שההקשר שלנו גם הקשר צבאי - - -      

שמחה רוטמן: ממה שאני הבנתי, נגיד את זה פשוט, כל זמן שיהיה מצב מיוחד בעורף בארץ או בחלקה, האירוע הזה עדיין יהיה רלוונטי

שמחה רוטמן:  גם אם יצמצמו את המצב המיוחד בעורף ויגידו שהמצב המיוחד בעורף חל רק ב-7 ק"מ מגבול עזה או ב-3 ק"מ מגבול הצפון

שמחה רוטמן:  זה לא משנה, עדיין זה יהיה מצב מיוחד בעורף ועדיין הפוטנציאל של השימוש הנכון והמצומצם בצו הזה יהיה רלוונטי

רפי סלמה: המצב המיוחד בעורף מתייחס בעצם לתקופה מחוץ

רפי סלמה:  מאוד יכול להיות שתהיה לחימה ברצועת עזה כשכבר אין חמאס אבל יש תגבור, ואז אין מתקפות על מדינת ישראל

שמחה רוטמן: לכן אני אומר, נעשה לך לפי מאוחר

שמחה רוטמן:  אתה ביקשת שישה חודשים

שמחה רוטמן:  פחות משישה חודשים זה לא יהיה

שמחה רוטמן:  אני הייתי אומר שנה מהיום או תום מצב מיוחד בעורף, לפי המאוחר

שמחה רוטמן:  אני אומר שוב, לא רוצה אותם בפתיחת שנת הלימודים הבאה לכן אני אומר, נעשה את זה שנה או מצב מיוחד בעורף, לפי המאוחר

שמחה רוטמן:  הנחת העבודה שלי שכל זמן שמתקיים מצב מיוחד בעורף יהיה פוטנציאל לדבר הזה

שמחה רוטמן:  זה יכול להיות גם חמש שנים

שמחה רוטמן:  כשזה יהיה חמש שנים זה יהיה מצומצם בהקשר אחר כי שירות המילואים שלהם כבר אולי לא יהיה בקשר לפעולות הצבאיות המשמעותיות שעליהם החליטה ועדת שרים לענייני ביטחון לאומי, וזה יצומצם דרך משהו אחר ולא יוכלו להעביר את המידע, כי אם יגייסו למילואים במילואים רגילים קצין קשר בבקעת הירדן למילואים השנתיים הרגילים שלו, שלא גייסו אותו במיוחד לשום דבר אלא רק למילואים הרגילים, אז הם לא ימסרו את הפרטים שלו לפי זה

שמחה רוטמן:  אגב, אתם תיתקלו בבעיה הזאת אולי

שמחה רוטמן:  אתם עשיתם את הצמצום הזה

שמחה רוטמן:  אני לא מת על זה אבל בסדר

שמחה רוטמן:  גם המילה "בקשר", מסווג אצלכם מי מוחזק בקשר ומי לא מוחזק בקשר במאגרים שלכם?      

רפי סלמה: כרגע כולם בצו 8

שמחה רוטמן: ומי שבמילואים רגילים ולא בצו 8?     

חי מסיקה: יש כאלה

שמחה רוטמן: מילואים בתנאי קבע?     

חי מסיקה: יש גם כאלו

שמחה רוטמן: אתם יכולים למסור את המידע שלו?     

חי מסיקה: כן

שמחה רוטמן: לא לפי הלשון של הצו

לירון מאוטנר לוגסי: בסוף עשינו פה מהלך מאוד זריז ומזורז גם מבחינת הערות הציבור

שמחה רוטמן: אנחנו גם עושים פה מהלך זריז

לירון מאוטנר לוגסי: נכון, והודינו על זה באמת, לכן ניסינו מאוד להיות מדויקים לצורך

שמחה רוטמן: אני מבין

שמחה רוטמן:  אני חושב שמדויקים לצורך, פירוש, יש פה גם מדויקים לצורך לא לעשות את זה לשישה חודשים כי זה לא מדויק לצורך

שמחה רוטמן:  גם הצו פה מעניק שיקול דעת למסירת המידע או שהוא מחייב את מסירת המידע?      

רפי סלמה: שיקול דעת שוועדות צריכות לבחון אותו

רפי סלמה:  הוועדה לפחות בצבא תבחן אותו

שמחה רוטמן: נכון, אז אני אומר, אם לא יהיה צורך לא ישתמשו בו

שמחה רוטמן:  לא הייתי גזירה שאין הציבור יכול לעמוד בה

שמחה רוטמן:  מי שבמילואים בתנאי קבע עכשיו זכאי לפי הות"ת

שמחה רוטמן:  המילואים שלו בקשר

שמחה רוטמן:  לכי תתווכחי, לכי תשתכנעי

שמחה רוטמן:  אתם יודעים מה, אפילו טייס שהוא עושה 30 ימי מילואים בשנה, רגיל, ועכשיו יש לו יותר אבל לא עשו לו צו 8 כי הוא ברגיל שלו

לירון מאוטנר לוגסי: לא הצמדנו את זה לצו 8

שמחה רוטמן: איך הם יידעו בדאטה שלהם לחלק?      

רפי סלמה: הצבא כבר לא עוסק בשוטף כרגע

רפי סלמה:  כולם עושים בלחימה, כולם ככולם

שמחה רוטמן: אני יודע אבל הוא לא מוגדר לך כצו 8

שמחה רוטמן:  אולי כן, אני לא יודע

שמחה רוטמן:  הניסוח כרגע של הצו יקשה עליכם במערכת המחשוב שלכם עכשיו, בטח בעוד ארבעה חודשים, לכן צריך שיהיה כתוב – למשרתי המילואים הלומדים במוסדות כאמור, בלי "אשר שירות המילואים שלהם הוא בקשר עם הפעולות הצבאיות המשמעותיות שעליהם - - - ", כי אז לך תתווכח מה זה שירות מילואים שקשור

שמחה רוטמן:       בן אדם במילואים בתנאי קבע, ונכון, היה עובד חמש שעות או שש שעות או שמונה שעות ביום בעבודה המיוחדת שלו במילואים בתנאי קבע, והיה יכול לעשות תואר במקביל ועכשיו הוא לא יכול לעשות תואר במקביל כי השמונה שעות שלו הפכו להיות 24 שעות, ישן בנעליים בקריה, והוא לא היה מסווג אצלכם כצו 8, אז אתם לא תוכלו להעביר את המידע שלו, לכן משרתי המילואים לדעתי זה היותר נכון, ואז "אשר שירות המילואים שלהם הוא בקשר - - - לצורך מתן הקלות ומיצוי זכויות של משרתי המילואים כאמור"

שמחה רוטמן:  אפשר אם רוצים, וגם זה לא בטוח שהייתי עושה

שמחה רוטמן:  אם רוצים לצמצם, שהזכויות, הקלות - - - של משרתי המילואים שניתנו בקשר למלחמה, ואז צמצום מצד הצורך ולא מצד ההיצע

שמחה רוטמן:  עכשיו לטובת הטבות השגרה לא יוכלו להשתמש? לא יודע

נעמה מנחמי: אני חושבת שלצורך השגרה בעוד - - -      

שמחה רוטמן: לא בעוד, עכשיו להטבה של מחר בבוקר

נעמה מנחמי: שני דברים, אחד, יכול להיות שדווקא יקל עליהם שיהיה להם שנה פיקס מסודר - - -      

שמחה רוטמן: ולא להצמיד למצב מיוחד

לירון מאוטנר לוגסי: כן, אנחנו מעדיפים

שמחה רוטמן: טוב, אז נעשה את זה שנה

שמחה רוטמן:  אז אני אומר – למשרתי המילואים הלומדים במוסד כאמור

שמחה רוטמן:  להוריד את המילים "אשר שירות המילואים שלהם הוא בקשר לפעולות הצבאיות המשמעותיות שעליהן החליטה ועדת שרים לענייני ביטוח לאומי לפי סעיף - - - , לצורך מתן הקלות ומיצוי זכויות של משרתי המילואים"

שמחה רוטמן:  התוקף יהיה צו ונוסיף את בנות הזוג

שמחה רוטמן:       אדוני, קצין המילואים הראשי, אנא העלו אותו בזום

מירב בן ארי: אני יודע שהדיון הפך להיות קצת משפטי וזה צד שאני קצת פחות מבין בו, אבל אני רק רוצה להגיד רגע מהזווית של המילואים

מירב בן ארי:  אני חושב שזה אחת מהבעיות שלנו בעניין למרות שאנחנו בוועדת חוקה ומשפט

מירב בן ארי:  המילואים צריך להיות תעודת כבוד בחברה הישראלית, לא משהו שהוא מידע שצריך להסתיר אותו

מירב בן ארי:  הגישה צריכה להיות הפוכה

מירב בן ארי:  היינו רוצים שהמוסדות ומדינת ישראל יהיו גאים במספר משרתי המילואים שמשרתים אצלם ויעלו אותם על נס

מירב בן ארי:  זה מה שאנחנו גם כותבים בחוק המילואים וזה מה שאנחנו גם רוצים בחוק יוקרת השירות שבזמנו התחיל לרוץ, ולא סוגיה משפטית

מירב בן ארי:  אם יש מישהו שלא רוצה שיעבירו את המידע שלו מאיזושהי סיבה, לא משנה כרגע מה היא, אז לתת לו את האופציה הזאת

מירב בן ארי:       אני חושב שאחת מהבעיות שלנו זה שהפכנו לגישה של קודם כל לא, ולא לקחת את שירות המילואים ולהגיד שהוא תעודת כבוד

מירב בן ארי:  אני הייתי רוצה שכל מעסיק יתגאה בזה שהוא מעסיק מילואימניק, ואוניברסיטה תתגאה במספר המילואימניקים שלה

מירב בן ארי:  מעבר לזה ברור שהשימוש פה הוא לטובת הטבות ולטובת משרתי המילואים

מירב בן ארי:  אם יש מישהו שיעשה בזה שימוש לרעה, אז נטפל בו באמצעים שיש למדינה לטפל בו, אבל הייתי שמח אם באמת כמו שאמרת, הגישה הייתה מרחיבה ואומרת קודם כל כן, ורק במקרים חריגים תגידו למה לא

שמחה רוטמן: בוודאי

שמחה רוטמן:  זה בדיוק נקודת האיזון שדיברתי עליה

שמחה רוטמן:  הערכים שכבודו דיבר עליהם הם תמיד היו חשובים והיום הם חשובים עוד יותר

שמחה רוטמן:  לצערנו נחשפנו בעבר למקרים שבהם אנשים היו מסתירים את שירות המילואים שלהם כדי שלא יפגעו

שמחה רוטמן:  אני בטוח שהיום המציאות היא הפוכה

שמחה רוטמן:  כמו שאמרתי, עוד מעט יביאו אולי פה לוועדה חוקים איך אנחנו דואגים שלא מפלים לרעה את האנשים שהם לא משרתים במילואים, בין אם מסיבות גיל, בין אם מסיבות בריאות, בין אם כל מיני סיבות

שמחה רוטמן:  נצטרך בעזרת השם אחרי שנעביר את יוקרת השירות וכל הדברים החשובים שדיברת עליהם, אני אצטרך להגן על עצמי לצערי, מה לעשות, כי שירתי כמתנדב ונסיבות רפואיות אין לי מילואים, אז אני אצטרך איכשהו להגן על עצמי שלא יפגעו בי

שמחה רוטמן:  כמובן שכולנו מעריכים מאוד את משרתי המילואים וזה גם הקו שאמרנו, לא לצמצם את זה כל כך, להתגאות בזה, גם מי שהיא בת זוג של משרת מילואים זה גם אות כבוד לא קטן

שמחה רוטמן:  כל המשפחה נושאת בעול הזה וצריך לתת להם את כל הכבוד, ההערכה וגם ההטבות שבאות יחד עם זה כמובן

שמחה רוטמן:  תודה על הדברים החשובים

שמחה רוטמן:      פרופ' יפעת ביטון ביקשה להוסיף משהו

יפעת שאשא ביטון: כן

יפעת שאשא ביטון:  חשבתי שהדברים שאני מוסיפה, ניתן יהיה להעלות אותם

יפעת שאשא ביטון:  זה היה כשדיברת על הערך שיש לדבר הזה

יפעת שאשא ביטון:  זה נכון שזה חשוב יותר כשמדובר בבנות או בני זוג עם ילדים, הרבה יותר משמעותי אבל אני חושבת שבמצב הרגיש שאנחנו נמצאים בו זה בהחלט יכול גם להשפיע, זאת אומרת זה לא בת או בן זוג של מישהו שפשוט נמצא במילואים

יפעת שאשא ביטון:  זה מישהו שנמצא במלחמה

יפעת שאשא ביטון:  התגובות הן מאוד סוערות אצל רבים ורבות מהם ולכן זה משהו שיכול להיות רלוונטי לנו באופן כללי

יפעת שאשא ביטון:       אני רוצה להודות לך על תשומת הלב המיוחדת שנתנה הוועדה לנקודה הזאת

יפעת שאשא ביטון:  אני חושבת שזה מאוד חשוב

יפעת שאשא ביטון:  הבנתי גם שהתקיים במקביל דיון בוועדה האמונה על קידום מעמד האישה, אז אני חושבת שאנחנו מכוסים, מה שנקרא

יפעת שאשא ביטון:  כנסת ישראל פה עושה איזה מהלך חשוב

שמחה רוטמן: פנינה ואני תמיד מתואמים

שמחה רוטמן:  בסדר גמור

דבורה מרגוליס: אפשר שאלת הבהרה קטנה מאנשי המקצוע אצלי?     

שמחה רוטמן: כן

דבורה מרגוליס: עתודאים שרבים מהם נמצאים באוניברסיטאות, חלק מהם מוגדרים חיילים בשירות סדיר ונלקחים למילואים

דבורה מרגוליס:  האם אפשר יהיה שהם יהיו חלק מהעניין? אין עם זה בעיה, יש עם זה בעיה? זה דורש התייחסות נפרדת?      

רפי סלמה: רק הרופאים עושים שירות מילואים

קריאה: העתודאים עושים את זה כשירות חובה

דבורה מרגוליס: אוניברסיטאות צריכות את המידע או שזה נכנס לקטגוריה אחרת?      

שמחה רוטמן: אני אגיד שני דברים

שמחה רוטמן:  ראשית, אם המוסד לא יודע שעתודאי הוא עתודאי, צריך לפטר את הממונה על מערכות מידע אצלו

דבורה מרגוליס: הכוונה בדיוק לתהליכי הקבלה

שמחה רוטמן: עתודאים הם מסלול קבלה נפרד

שמחה רוטמן:  מי שלומד כעתודאי מסווג לכם כמשרת בצבא

שמחה רוטמן:  אתם לא באמת צריכים עוד מידע

שמחה רוטמן:  גם נישואים עם בת זוג עם ילדים זה קצת פחות נפוץ אצל עתודאי בזמן הקבלה שלו

שמחה רוטמן:  אני לא שופט אף אחד אבל אני אומר, עתודאים מסווגים בנפרד

שמחה רוטמן:  עתודאי שמשרת במילואים בזמן הלימודים שלו, מן הסתם הוא רשום כמילואימניק ואתם תקבלו עליו דיווח

רפי סלמה: זה שאמרנו שהמידע על מילואימניק הוא מידע רגיש זה רק לעניין אבטחה של המידע

שמחה רוטמן: אני יודע

שמחה רוטמן:  כשאני מגיע למילה פרטיות, תיקון 14 יושב לי פה

שמחה רוטמן:  אנחנו לא יכולים לברוח מזה

שמחה רוטמן:  אני קם בבוקר, שואל את עצמי האם התמונה שגוגל מציג לי במסך זה מידע רגיש

שמחה רוטמן:  תעזבו, זה בעיות של אנשים שעוסקים בפרטיות

שמחה רוטמן:  כן

לירון הופפלד: היי, לירון הופפלד, הרשות להגנת הפרטיות

לירון הופפלד:  אני אומר שלנו היה חשוב לוודא שהמנגנון של העברת המידע הוא נעשה בצורה כזאת שתבטיח העברה מינימלית של מידע בין הצדדים, ושמבטיח שתהיה בעצם שמירה של המידע שעובר בהתאם לחוק הגנת הפרטיות ולתקנות אבטחת מידע, שזה נוגע להרבה היבטים, גם למידע שכל צד מעביר לצד - - -      

שמחה רוטמן: בסדר, זה הוועדה

לירון הופפלד: כן, גם לתקופות שמירה של המידע

לירון הופפלד:  נאמר שגם בהקשר של מידע על בני ובנות זוג לא נעשתה עדיין חשיבה מסודרת מספיק ואני חושבת שצריך להבין בדיוק איזה מידע יעבור, לכן חשוב לי לציין גם לפרוטוקול שבמסגרת ועדת העברת המידע שצריכה להתקיים בין המל"ג לבין הצבא צריך לתת את הדעת על השאלות הרלוונטיות האלה, מה קורה לגבי בני זוג שלא רשומים כנשואים במשרד הפנים, האם עדיין תהיה אפשרות לבני/בנות זוג להגיש בקשות לאוניברסיטאות על סמך הצהרות בהתאם לכללים הרגילים של האוניברסיטאות

לירון הופפלד:  אני לא מכירה אותם ואני כמובן לא יכולה להביע עמדה בנוגע לזה, אבל גם יכול להיות שיהיה צריך להפריד את המידע על בני זוג שהם לא סטודנטים, שהאוניברסיטה שומרת כדי לתת הקלות לבת הזוג שהיא כן סטודנטית, ולוודא שבעצם לא נוצרים כאן - - -      

שמחה רוטמן: לפי מה שתואר פה החששות שאת מעלה לא רלוונטיים

שמחה רוטמן:  המוסדות יעבירו את תעודות הזהות של הסטודנטים שלהם והם יקבלו חזרה רשימה שיגידו להם, העברתם לנו עשרה סטודנטים, סטודנט מספר 3, סטודנט מספר 5 וסטודנט מספר 7 משרתים במילואים

שמחה רוטמן:  סטודנטית מספר 6 היא בת זוג של משרת מילואים

שמחה רוטמן:  שלום, תודה

לירון הופפלד: בסדר, אני - - - גם לשמירת המידע - - -      

שמחה רוטמן: לצורך זה יש ועדה שמעבירה את המידע וקובעת את הכללים

שמחה רוטמן:  בסדר גמור

שמחה רוטמן:       עוד משהו לפני שנסיים? גבירתי היועצת המשפטית, עסקנו בכל?     

נעמה מנחמי: להקריא

שמחה רוטמן: רוצים להקריא, אז להקריא

נעמה מנחמי: הצעת צו הגנת הפרטיות (קביעת גופים ציבוריים)(הוראת שעה – חרבות ברזל), התשפ"ד-2023     בתוקף סמכותי לפי פסקה (2) להגדרה "גוף ציבורי" שבסעיף 23 לחוק הגנת הפרטיות, התשמ"א-	1981( להלן – החוק), ובאישור ועדת החוקה חוק ומשפט של הכנסת, אני מצווה לאמור:     הוראת שעה –  חרבות ברזל	1

נעמה מנחמי:  בתקופה של שנה מיום פרסומו של צו זה, יראו כאילו בסעיף 1 לצו הגנת 				הפרטיות (קביעת גופים ציבוריים), התשמ"ו-1986 –      

נעמה מנחמי: 				"(ב)	פרטים אלה לצורך קבלת החלטות במוסדות להשכלה 						גבוהה הנוגעות למשרתי המילואים הלומדים במוסד 						כאמור, לצורך מתן הקלות ומיצוי זכויותיו של משרתי 						המילואים ובני זוגם כאמור:     

נעמה מנחמי: מספר תעודת זהות;     

נעמה מנחמי: שם משפחה, שם פרטי ומספר תעודת זהות של בן זוג של משרת מילואים";     

לירון מאוטנר לוגסי: שאלה על מה שעכשיו הצעת להוסיף

לירון מאוטנר לוגסי:  אני חושבת בקול כי זה משהו שעלה עכשיו

לירון מאוטנר לוגסי:  האם זה משהו שצריך להעביר את כל שם פרטי, תעודת זהות או פשוט חיווי האם בן הזוג שלו משרת, כן או לא?     

שמחה רוטמן: זה לגבי כולם

נעמה מנחמי: את צריכה את שם המשפחה ותעודת הזהות של מי שבן הזוג שלו משרת במילואים

נעמה מנחמי:  את לא נותנת את מספר תעודת הזהות, השם של בן הזוג

נעמה מנחמי:  כמו שכאן אמרת שם, שם משפחה וכו'

שמחה רוטמן: של המשרת

שמחה רוטמן:  מה שיקרה בפועל להבנתי, מהמעט שאני יודע איך עוברות העברות מידע שכאלו, יעבירו רשימה של מספר תעודת זהות, שם פרטי, שם משפחה

שמחה רוטמן:  המוסד מעביר להם רשימה

שמחה רוטמן:  זה מריץ את הצ'ק ומחזיר לו רשימה

שמחה רוטמן:  בעצם הוא החזיר לו שתי רשימות: רשימה אחת של משרתי מילואים – העברת לי עשרה סטודנטים, חמישה מהם משרתי מילואים, זה משך השירות שלהם, ועוד רשימה שנייה, אלו בני הזוג של משרתי מילואים

שמחה רוטמן:  אלו הסטודנטים שהעברת לי שהם בסטטוס של בן זוג של משרת מילואים, בלי משך השירות ומשכו ובלי - - -     

לירון מאוטנר לוגסי: גם בלי להעביר פרטים על משרת המילואים בפועל - - -      

שמחה רוטמן: כשהם יקבלו מידע על פלונית אלמונית שלומדת במוסד, אכ"א יקבלו את פרטיה ויחזירו, היא בת זוג של משרת מילואים

שמחה רוטמן:  זה מה שהם יחזירו

לירון מאוטנר לוגסי: בסדר גמור

לירון מאוטנר לוגסי:  אני רק מבקשת אם תוכל להסמיך אותנו לנסח את הנוסח בצורה מדויקת אחר כך

שמחה רוטמן: כן, כן, אתם תוסמכו לנוסח, ברור

נעמה מנחמי: אני רק מתזכרת שבעצם אנחנו ב-(ב) נמצאים בפרט 3 שעוסק במוסדות להשכלה גבוהה לפי סעיף 9, ואני ממשיכה לקרוא –      

3 בא: 	3(א) מוסד להכשרת הנדסאים וטכנאים שבפיקוח משרד 	העבודה

נעמה מנחמי: יהיה בדיוק כתוב מה שהקראנו קודם, כולל - - -      

שמחה רוטמן: כולל השינויים שנכניס כאן

שמחה רוטמן:  מה שיהיה פה בטבלה זה העתקה זהה לחלוטין למה שיהיה כתוב בטור הראשון בטבלה

שמחה רוטמן:       טוב, מי בעד? מי נגד? מי נמנע?      

שמחה רוטמן: אושר     

שמחה רוטמן: פה אחד

שמחה רוטמן:  הצו אושר בשינויים שהוקראו

שמחה רוטמן:  תודה רבה לכל הנוכחים, תודה רבה לכולם על המאמצים לטובת משרתי המילואים

שמחה רוטמן:  תודה רבה לקצין מילואים ראשי ולאנשי ועד ראשי האוניברסיטאות, ראשי המכללות הציבוריות, משרד המשפטים, הייעוץ המשפטי לוועדה, הנהלת הוועדה, כולם

שמחה רוטמן:  ישיבה זו נעולה